მიულუზი
მიულუზი (ფრანგ. Mulhouse) — ქალაქი აღმოსავლეთ საფრანგეთში, ელზასში, ზემო რაინის დეპარტამენტში, რონა-რაინის არხზე. 2009 წლის აღწერით, მოსახლეობა 111,156 კაცს შეადგენდა. მიულუზის მახლობლად იღებენ კალიუმის მარილებს. მიულუზი იყო საღვთო რომის ქალაქი. XVIII საუკუნეში შვეიცარიიდან ქალაქში შემოიტანეს ბამბა, განვითარებულია სატრანსპორტო მანქანათმშენებლობა. ამჟამად მიულუზი მსხვილი სამრეწველო ქალაქია.